Að þrjár samfylkingarkonur séu ósammála rúmlega 7000 sjálfstæðismönnum , sem tóku þátt í prófkjöri Sjálfstæðisflokksins í Reykjavík , breytir að sjálfsögðu engu um niðurstöðuna . Í Reykjavík blasir við kjósendum Samfylkingar , að þeir , sem áður voru í Alþýðubandalaginu , hafa náð undirtökum á lista fylkingarinnar . Við lokaafgreiðlsu fjárlaga fyrir árið 2003 hafa skólameistarar framhaldsskólanna gengið fram fyrir skjöldu og krafist hærri fjárveitinga til skóla sinna og sagt , að veikleiki sé í reiknilíkaninu , sem mælir þeim fé , Sérstaklega er fjárskorturinn sagður bitna á verkmenntaskólum . Fyrir hinn almenna blaðalesanda eða fréttahlustanda er vafalaust ekki auðvelt að átta sig á einstökum atriðum þessa máls . Á vefsíðu minni er unnt að lesa um fyrri umræður um þetta líkan og þá aðferð við fjárveitingar til framhaldsskólanna , sem var mótuð með því . Í stuttu máli má segja , að leitast sé við að finna kostnað við hvern einstakan nemanda og láta fjármuni fylgja honum . Þá er skólum reiknað fé til kostnaðar við aðra þætti í starfi sínu en kennslu . Viðhaldskostnaður skóla hefur hins vegar verið fluttur úr menntamálaráðuneytinu til Fasteigna ríkisins og er því ekki verið að fjalla um hann í umræðum um reiknilíkanið . Stofnkostnaður við skóla fellur ekki heldur undir reíknilíkanið . Reiknilíkan leysir aldrei neinn vanda í eitt skipti fyrir öll . Það skapar hins vegar nýjar leiðir til aðhalds og eftirlits auk þess sem stofnanir eiga auðveldar en áður með að bera sig saman . Inn í líkan framhaldsskólanna er byggð sú árangurskrafa , að þeir skili nemendum til prófs – líkanið á því að hvetja skólana til að halda vel utan um nemendahópinn og sporna gegn brottfalli . Verð ég alltaf undrandi , þegar skólameistarar kveinka sér undan þessari kröfu , því að ég hef talið , að mesta áskorun fyrir hvern kennara og skólamann felist í því að halda sem best utan um hópinn og stuðla að góðri námsframvindu nemenda sinna . Á fundum mínum með skólameisturum spurði ég , hvort þeir vildu hverfa frá líkaninu og tapa upp fyrirkomulagið , sem gilti fyrir tíð þess , fékk ég alltaf þau svör , að ekki væri áhugi á því . Líkanið veitir einstaka sýn á starfsemi framhaldsskólanna og unnt er með skýrum rökum að sýna , hvar veiku hlekkirnir eru og taka á þeim . Staða einstakra námsgreina innan framhaldsskólanna er mismunandi , rekstur bekkjakerfisskóla er einnig einfaldari en áfangaskóla og þar sem fáir nemendur eru á námsbrautum sprengir kostnaður við hvern þeirra ramma líkansins . Alla þessa þætti er nauðsynlegt að ræða , ef menn vilja skoða innviði reiknilíkansins . Á grundvelli þess kann að vera nauðsynlegt að taka ákvörðun um að hætta að bjóða nám í þessari grein eða hinni . Ef það hefði ekki verið gert í tímans rás , værum við enn með skóla hér eins og reknir voru í Skálholti og á Hólum fyrr á öldum . Viðhorf Samtaka iðnaðarins til skólasrekstur er allt annað , en Samtaka verslunarinnar . Verslunarmenn hafa rekið skóla á eigin forsendum í marga áratugi , Verslunarskóla Íslands , sem er öflugur og vinsæll framhaldsskóli . Verslunarráðið hvatti einnig til þess , að lögum um háskóla var breytt , svo að forsendur yrðu til þess að reka háskóla undir forystu einkaaðila . Gekk það eftir og Háskólinn í Reykjavík , Viðskiptaháskólinn Bifröst og Listaháskóli Íslands eru góð dæmi um framtak einkaaðila í háskólarekstri , Hafa skólarnir dafnað vel og nú síðast var skólinn á Bifröst að taka nýtt hús í notkun . Stjórnendur skólans hafa enn sannað , að öflugt menntastarf getur dafnað utan Reykjavíkur . Samtök iðnaðarins standa ekki að skólarekstri eða hafa forystu um hann eins og Samtök verslunarinnar heldur skilgreina hlutverk sitt sem kröfugerðaraðila á hendur ríkinu um aukið fjármagn . Samtökin hafa til þessa dags ekki treyst sér að þorað að taka ábyrgð á neinum skóla – lengi var beðið eftir því , hvort þau vildu hafa forystu um að flytja Tækniskóla Íslands á háskólastig og breyta honum í einkarekinn skóla . Þegar Samtök iðnaðarins fengu ekki þá fjármuni , sem þau kröfðust af ríkinu , ef þau ættu að koma að Tækniskóla Íslands , lauk viðræðum um það mál . Yfirlýsingar forráðamanna Samtaka iðnaðarins um að illa sé staðið að verknámi í landinu eru ekki til þess fallnar að auka áhuga ungs fólks á því að innrita sig í slíkt nám . Miðað við að fjármunir fylgi nemanda , ráðast fjárveitingar til verknáms af því , hve margir nemendur stunda það .